Ámōs bə́ ngálóŋ ndá, ńdɔ ǹkud ó ngáyali dzɔ, nálā tē ó nə̄ nâ ebə̌m ámvóé ngōngógóle, ó ngábə́ á ébə̌m á yōb ó yéneŋe anə́ ndóan, é ndóan nyí é tɔbɔgɔ nálā a kələ kwí kíkídígi. 16É kadəgə̌ fə tɔbɔ̌ nálā ábōg ásə ǹkúd ó dzálaga etɔbɔgɔ, ai alú ó tɔ̄á və anə́ ndóan. 17Éyɔŋ ésə ǹkud ó kódógó á ńdǐl ébə̌m nə̄ wābɛ̄d á yób, etíe etíé tē, bɔ́n bə́ Ísraɛ̂l bə́ tíege ai dulu; é vóm ńkūd ó kələ tə́bə, éyə̄ fə̄ bɔ́n bə́ Ísraɛ̂l bɔ̂ bə́ lóŋo mvan étē. 18Və á ńyián Ńtí, ńgɔ̄ bɔ́n bə́ Ísraɛ̂l bə́ tíege ai dulu, və ábōg Ńtī ā yii, ńdɔ̄ fə̄ bə́ lóŋo mvan. Ńtíé ósə ǹkud ó ngábə́ tɔá á ébə̌m, ǹtíé tē ósə, bɔ̂ bə́ tɔ̄á á mvan. 19Éyɔŋ ǹkúd ó tɔbɔgɔ kɔ́m á ébə̌m, eyɔ̌ŋ tē bɔ́n bə́ Ísraɛ̂l bə́ syê Ǹtí, təge fə kə vóm. 20Ábǒg ziŋ, ǹkúd ó kadəgə tɔbɔ̌ və mǎn ábím mə́lú á ńyián Ńtí, bə́ tɔbɔgɔ á mvan, və á ńyián wóé, ńgɔ̄ bə́ dúgan tádi ai dulu. 21Məbǒg məziŋ, ǹkúd ó tɔbɔgɔ və ǹgúmā álú éyɔŋ ó kódógó kíkídígi, bɔ̂ bə́ tíegě fə ai dulu, məbǒg mə̄vɔ́g, ó tɔbɔgɔ ǹgúmā ámǒs ai ǹgúmā álú. 22Ńtíé ósə ǹkud ó ngábə́ və ó tɔ̄á á ébə̌m, tɔ məlú mə́bɛ̄, tɔ ǹgúmā ngɔn ngə́ kig nə́ kɔ́m ábuí, bɔ́n bə́ Ísraɛ̂l bə́ tɔbɔgɔ ǹtíé tē ósə á mvan, təge kə vóm, éyɔŋ ó bə́dē á yób bɔ̂ bə́ tíé ai dulu.